Държавен вестник, бр. 44, 2016 г., стр. 85

БРОЙ  44	
Д Ъ Р Ж А В Е Н  В Е С Т Н И К 	
СТР.  85  
§ 15. В чл. 18, ал. 2 след думите „Цен-
тралното митническо управление“ се добавя 
„на Агенция „Митници“.
§ 16. В чл. 19 се създават ал. 3 и 4:
„(3) За акцизните стоки, които са иззети 
и задържани, отнети и изоставени в полза на 
държавата съгласно ЗАДС, се води регистър 
на складовите разписки съгласно вътрешни 
правила, утвърдени със заповед на директора 
на Агенция „Митници“.
(4) Съхранението на отнети или изоставе-
ни в полза на държавата еднотипни акцизни 
стоки (алкохол и алкохолни напитки, както 
и енергийни продукти) може да става чрез 
окрупняването им в подходящи за целта съ-
дове, когато стоките са в малки количества 
и опаковки с малка вместимост.“
§ 17. Създава се глава пета:
„ Г л а в а  п е т а 
БЕЗВЪЗМЕЗДНО ПРЕДОСТАВЯНЕ НА 
ОТНЕТИ В ПОЛЗА НА ДЪРЖАВАТА ЕНЕР-
ГИЙНИ ПРОДУКТИ
Чл. 21. (1) Отнети в полза на държавата 
енергийни продукти могат да се предоставят 
безвъзмездно, когато са годни за употреба и 
могат да се използват като краен продукт. 
(2) Годни за употреба са енергийните 
продукти, за които в митническото учреж-
дение има становище или експертиза от 
компетентен държавен орган, че отговарят 
на определени стандарти и не представляват 
опасност за живота и здравето на хората или 
за околната среда. 
(3) Преди предоставянето им еднородните 
енергийни продукти може да се окрупняват 
по партиди и по видове, когато са в малки 
количества. 
(4) Агенция „Митници“ предоставя ин-
формация в Министерството на финансите 
за отнети в полза на държавата енергийни 
продукти, които са годни за употреба по 
смисъла на ал. 2, по количества и видове. 
Информацията се изготвя въз основа на по-
стъпили данни от митническите учреждения 
за всяко шестмесечие. 
(5) Данните се обобщават в Централно-
то митническо управление и се изпращат 
като справки (в табличен вид) в електронен 
формат съгласно приложение № 2 на посо-
чен електронен адрес в Министерството на 
финансите, както следва: 
1. до 15 юли – с данни за първото полу-
годие на текущата година;
2. до 15 януари – с данни за второто по-
лугодие на предходната година.
Чл. 22. (1) На предоставяне по реда на 
тази глава подлежат енергийни продукти, за 
които в Агенция „Митници“ има постъпило 
мотивирано искане от Министерството на 
труда и социалната политика – за социални 
заведения и хора с увреждания или крайно 
нуждаещи се лица, от Министерството на 
здравеопазването – за лечебни заведения, 
от Министерството на образованието и на-
уката – за детски градини и училища, а в 
останалите случаи – от ръководителите на 
съответните държавни и общински учреж-
дения.
(2) В случаите по ал. 1, когато искането 
се прави в полза на бюджетни организации, 
лицата задължително посочват целите, за 
които ще се използват енергийните продукти, 
както и дали чрез тях ще се осъществява 
икономическа дейност. В тези случаи Аген-
ция „Митници“ извършва предварително 
съгласуване с Министерството на финансите 
за съответствие със законодателството в 
областта на държавните помощи.
(3) Когато искането по ал. 1 се прави в 
полза на лица – небюджетни организации, 
се прилага и изготвена по реда на чл. 21 
от Закона за публичните финанси оценка 
за съответствие със законодателството в 
областта на държавните помощи. 
(4) Енергийните продукти по чл. 21, ал. 1 
се предоставят безвъзмездно за ползване със 
заповед на директора на Агенция „Митници“ 
след задължително съгласуване с министъра 
на финансите за реда за удовлетворяване на 
исканията.
(5) Заповедта по ал. 4 съдържа:
1. описание на безвъзмездно предоставе-
ните акцизни стоки;
2. количество на предоставените акцизни 
стоки и целите, за които ще се ползват;
3. номер на акта, с който акцизните стоки 
са отнети в полза на държавата, и органа, 
който го е издал;
4. местонахождение на акцизните стоки 
и номер на складовата разписка;
5. срок, в който акцизните стоки трябва 
да се изведат от съответния склад;
6. експертиза или становище за годност, 
издадени от компетентен държавен орган.
(6) Енергийните продукти по чл. 21, ал. 1 
могат да се предоставят безвъзмездно за 
ползване на Агенция „Митници“ със заповед 
на директора на агенцията след писмено 
съгласуване с министъра на финансите.
(7) Заповедта по ал. 6 съдържа:
1. описание на безвъзмездно предоставе-
ните акцизни стоки;
2. количество на предоставените акцизни 
стоки и целите, за които ще се ползват;
3. номер на акта, с който акцизните стоки 
са отнети в полза на държавата, и органа, 
който го е издал;
4. местонахождение на акцизните стоки 
и номер на складовата разписка;